Diari Oficial de la Generalitat Valenciana


Sumari del DOGV 1296, del 04-05-1990 (1990/817264)

ORDRE de 2 de maig de 1990, de la Conselleria d'Economia i Hisenda, per la qual es desplega el Decret 63/1990, de 9 d'abril, del Consell de la Generalitat Valenciana sabre adjudicació de comptes corrents operatius i col locació d'excedents de Tresoreria.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/05/02/(1)/dof/vci/html**

### Dades del document

Número de DOGV
:   1296

Data del DOGV
:   04-05-1990

Secció del DOGV
:   DISPOSICIONS GENERALS

Número del document
:   1990/817264


Data del document
:   02-05-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre del 2 de maig de 1990, de la Conselleria d'Economia i Hisenda per la qual es desplega el Decret 63/1990, de 9 d'abril, del Consell de la Generalitat Valenciana, sobre l'adjudicació de comptes corrents operatius i col.locació d'excedents de Tresoreria.  
L'article 74.2 de la Llei de la Generalitat Valenciana, 4/1984 de 13 de juny, d'Hisenda Pública, estableix que el règim, de les autoritzacions per a la situació dels fons de la naturalesa dels comptes de control i disposició dels fons i dels serveis de col·laboració a concertar amb les entitats financeres es determinarà reglamentàriament.  
El Decret 63/1990, de 9 d'abril, del Consell de la Generalitat Valenciana autoritza el Conseller d'Economia i Hisenda perquè regule la gestió dels recursos financers de la Generalitat Valenciana i dels seus excedents de Tresoreria.  
Per això, d'acord amb l'autorització continguda en el Decret 63/1990 esmentat,  
ORDENE:  
Article primer  
1. Els fons públics de la Generalitat Valenciana dipositats en les entitats financeres ho seran en comptes corrents d'alguna de les classes següents:  
a) Comptes generals.  
b) Comptes de recaptació.  
c) Comptes per als acomptes de caixa fixa.  
d) Comptes de fiances.  
e) Altres comptes.  
2. Comptes generals són aquells que concentren els recursos de la Generalitat, bé per operacions d'endeutament, de recaptació o per transferències, i a través dels quals es satisfan les seues obligacions de pagaments.  
3. Comptes de recaptació són aquells la finalitat dels quals és la recaptació de tota classe de tributs propis o cedits a la Generalitat.  
4. Comptes per acomptes de caixa fixa son els utilitzats pels centres de despeses, d'acord amb el que estableix el Decret 176/1989, de 24 de novembre, del Consell de la Generalitat Valenciana.  
5. Comptes de fiances són aquells l'objectiu dels quals és el dipòsit de tota classe de fiances de forma dinerària que hagen de ser constituïdes per precepte legal davant l'administració de la Generalitat.  
6. A banda dels comptes corrents descrits, podran existir altres, l'obertura dels quals siga exigible per raons legals, reglamentàries o en virtut de convenis amb altres administracions o altres ens.  
Article segon  
Les entitats o agrupació d'entitats financeres en què han d'obrir-se els comptes generals, els de recaptació i els de dipòsit de fiances, s'establiran mitjançant concursos públics, en els plecs de condicions dels quals s'indicaran els requisits que hauran de servir de base per a les licitacions.  
Article tercer  
Els criteris fonamentals que hauran de servir per a l'adjudicació seran la rendibilitat dels fons dipositats, la prestació de serveis que es compromet a realitzar l'entitat adjudicatària i la capacitat de prestació d'aquest serveis.  
A part dels exposats podran tenir-se en compte, subsidiàriament, altres criteris, tals com la condició de caixes d'estalvi i entitats oficials de crèdit per part dels licitadors, la seua participació en operacions de crèdit de la Generalitat Valenciana a mig i curt termini, la seua seu social en la Comunitat Valenciana i la seua participació social en una societat o agència de valors de borsa operant en la Borsa de Valors de València.  
Article quart  
Els comptes corrents oberts per la Generalitat Valenciana, d'acord amb el que estableix aquesta ordre, no estaran subjectes a contractes d'adhesió bancaris, sinó al que estipulen les parts, d'acord amb el que estableix el plec de condicions i l'oferta que servi de base a l'adjudicació dels comptes esmentats.  
Article cinqué  
Amb la finalitat de rendibilitzar els excedents de Tresoreria, i dins del Pla de Tresoreria en vigor, podran col·locar-se aquests recursos en dipòsits a termini i en títols de la Generalitat, de l?estat o d'entitats amb un elevat grau de solvència, amb pacte de recompra.  
Article sisé  
Correspondran a la Direcció General d'Economia i Política Financera, en relació amb les matèries regulades en aquesta ordre, les funcions següents de caràcter general:  
1. Proposar al Conseller d'Economia i Hisenda l'adjudicació dels concursos a què es refereix l'article segon, a la vista de les ofertes presentades d'acord amb el que estableix aquesta ordre i disposicions complementàries.  
2. Proposar la forma de col·locació dels excedents de Tresoreria.  
Article seté  
L'entitat o grup d'entitats que resulte adjudicatària del compte corrent general s'haurà de fer càrrec del pagament del Servei del Deute, actuant en nom de la Generalitat Valenciana, d'acord amb les instruccions que, amb aquesta finalitat, dicte la Direcció General d'Economia i Política Financera.  
DISPOSICIO FINAL  
S'autoritza la Direcció General d'Economia i Política Financera i la Direcció General del Tresor i Patrimoni perquè dicten les disposicions en desplegament i execució d'aquesta ordre.  
València, 2 de maig de 1990. - El Conseller d'Economia i Hisenda: Antoni Birlanga Casanova.


Còpia Permalink ELI